
తెలుగు భాషను ఉద్దరించేందుకు సలహాలివ్వాలని రాష్ట్ర ప్రభుత్వం ఒక కమిటీని ఏర్పాటు చేశారు. శాసనసభ ఉప సభాపతి మండలి బుద్ధ ప్రసాద్ అధ్యక్షతన భాషా సాంస్కృతిక శాఖ సంచాలకులు, ప్రభుత్వ మీడియా సలహాదారు మొదలైన వారు సభ్యులుగా ఏర్పడిన ఆ కమిటీ కొన్నాళ్లు కష్టపడి ఒక నివేదికను రూపొందించింది. గడువు దాటిన తరువాత ఆ నివేదికను ముఖ్యమంత్రికి సమర్పించారు. అయితే ఈ లోపే ప్రభుత్వం తెలుగుభాషను నిర్వీర్యం చేసే చర్యలను చేపట్టింది. గడువులోపల నివేదిక ఇవ్వలేదన్న కారణాన్ని ప్రభుత్వం సాకుగా చూపింది. దీన్నిబట్టి ఇదంతా ముందుగా రచించిన రహస్య ప్రణాళిక ప్రకారం జరుగుతోందని అనిపిస్తోంది. ప్రజాధనాన్ని ఖర్చు చేసి తయారు చేసిన నివే దికకు విలువేది? ప్రభుత్వం తానే నియమించిన కమిటీ ఇచ్చిన నివేదికను సంబంధిత కమిటీ గడువు దాటి సమర్పించిందన్న సాకుతో పక్కన బెట్టడమంటే, ఆ కమిటీని అగౌరవపరిచినట్లు కాదా? ఏదేమైనా తెలుగు భాషకు తెలుగునాట ఇలా అవమానం జరగడం చారిత్రక తప్పిదమవుతుంది.- ఉప్పలపు శేషునాథ్, పి.నైనవరం, కృష్ణా జిల్లా

telugu bhashanu uddarinchenduku salahaalivvaalani rashtra prabhutvam oka kamiteeni erpaatu chesaru. saasanasabha upa sabhapati mandali buddha prasad adhyakshatana bhasha saamskrutika saakha sanchaalakulu, prabhutva media salahaadaaru modalaina vaaru sabhyulugaa erpadina aa commity konnaallu kashtapadi oka nivedikanu roopondinchindi. gaduvu daatina taruvaata aa nivedikanu mukhyamantriki samarpinchaaru. ayithe ee lope prabhutvam telugubhaashanu nirveeryam chese charyalanu chepattindi. gaduvulopala nivedika ivvaledanna kaaranaanni prabhutvam saakugaa chuupindi. deennibatti idantaa mundugaa rachinchina rahasya pranaalika prakaaram jarugutondani anipistondi. prajaadhanaanni kharchu chesi tayaaru chesina nive dikaku viluvedi? prabhutvam taane niyaminchina commity ichina nivedikanu sambandhita commity gaduvu daati samarpinchindanna saakutho pakkana bettadamante, aa kamiteeni agouravaparichinatlu kaadaa? edemaina telugu bhashaku telugunaata ilaa avamanam jaragadam chaaritraka tappidamavutundi.- uppalapu seshunath, pi.nainavaram, krishna jilla